ইনছন
ইনছন (Korean: 인천, 仁川 ) দক্ষিণ কোরিয়ার প্রধান বন্দর নগরী। এছাড়াও, ইনছন আন্তর্জাতিক বিমানবন্দরের জন্য বিখ্যাত। এই শহরের পূর্ব নাম হচ্ছে চেমাল্পো। সিউল থেকে প্রায় ২৮ কিলোমিটার দূরে উত্তর-পশ্চিমাংশে এই শহরের অবস্থান এবং আধুনিক নৌ যোগাযোগ সুবিধাদি বিদ্যমান। সিউলের সাথে সড়ক ও রেলপথে সংযুক্ত আছে এই শহরটি। পীত সাগর থেকে উদ্ভূত হ্যান নদী তীরবর্তী এলাকায় এই শহর গড়ে উঠেছে। স্যান ফ্রান্সিস্ক ওয়াশিংটন, মাদ্রিদ ও তেহরানের সাথে একই অক্ষাংশে অবস্থান করছে। সিউল ও বুশানের পর এটি দক্ষিণ কোরিয়ার তৃতীয় বৃহত্তম শহর। ২০০৯ সালের হিসেব অণুযায়ী এখানে প্রায় ২.৬ মিলিয়ন অধিবাসী বসবাস করছেন। ১৮৮৩ সালে জেমালপো বন্দর নির্মাণের সময় এখানে মাত্র ৪,৭০০জন ব্যক্তি বসবাস করতেন। ইনছনে দশটি প্রশাসনিক জেলা রয়েছে। আটটি ওয়ার্ড (গু) ও দুইটি কাউন্টিতে (গান) শহরকে বিভক্ত করা হয়েছে।
চীন–উত্তর কোরিয়া সীমান্ত
চীনের লিয়াওনিং প্রদেশের আমনকগং বদ্বীপের তানতোং শহর হল সীমান্তের বৃহত্তম শহর। নদীর অন্য তীরে উত্তর কোরিয়ার উত্তর পিয়ংগান প্রদেশের সিনুইজু শহর অবস্থিত। দুটি শহর হলুদ সমুদ্রের কাছে সীমান্তের পশ্চিম প্রান্তে ইয়ালু নদীর বদ্বীপে অবস্থিত। শহর দুটি নদীর দুই তীরে একে অপরের মুখোমুখি গড়ে উঠেছে এবং এদের চিন-কোরিয়া বন্ধুত্ব সেতু দ্বারা সংযুক্ত করা হয়েছে।